
Pladetektoniske grænser GIS øvelse
En GIS-øvelse i pladetektonik

Formål: Identificere eksempler på de forskellige pladegrænser ved at benytte GIS (geografiske informationssystemer). 

Mål: Du skal bruge GIS-analysen af pladetektoniske grænser til en kommende opgave, hvor du bl.a. skal komme med eksempler på forskellige pladegrænser. Husk derfor at gemme relevante billeder undervejs. (brug prt sc-knappen). F.eks. passer det med teorien om pladetektonik, hvordan kan man se forskel på de forskellige pladegrænser?

Fremgangsmåde:
1. Først downloades Google Earth Pro, dette har du muligvis allerede gjort, så springer du bare til punkt 2. Dette gøres ved at klikke her:
Download Google Earth Pro til pc, Mac eller Linux

2. Dernæst downloades kortlag med pladegrænser via dette link:
Google Earth™/KML Files

3. Diskussionsspørgsmål pladegrænser ved brug af Google Earth: 
1. Hvordan er fordelingen af pladegrænser? Tegner der sig et billede?
2. Prøv at skabe dig et overblik over hvor pladegrænserne findes, er der nogle interessante geologiske formationer ved pladegrænserne?
3. Du skal prøve at finde eksempler på de forskellige pladegrænser, passer det med teorien? 
4. Prøv at studere områderne ved Japan, Island og Californien, og beskriv hvad du ser.
5. Hvor langt er der fra Tokyo til den nærmest destruktive pladegrænse (anvend måleværktøjet i Google Earth Pro)?

4. Sammenfatning: Prøv til sidst at sammenfatte dit svar til en lille præsentation. 
En god præsentation varer ca 2 minutter og der skal tales uden brug af noter/talepapir. Dine screenshots er din tale-guide.
Din lille præsentation skal du fremlægge for din sidemakker/gruppe. 
Afslutningsvis skal du “skrive” denne lille øvelse ind i din portfolio.

